ཚོང་ལས་གོང་ནས་གོང་དུ་འཕེལ་དགོས་ན།ཁྱེད་ཀྱིས་ཚོང་མགྲོན་ལ་ཞབས་ཞུ་བཟང་བོ་ཞིག་བསྒྲུབ་དགོས་པ་མ་ཟད།བཀའ་དྲིན་ཆེ་ཟེར་བའི་ཚིག་དེས་ཁོང་ཚོ་ལ་གདེང་འཇོག་དང་བརྩི་བཀུར་བླ་མེད་ཞུ་དགོས་པ་དང་།བརྒྱུད་རིམ་དེའི་ཁྲོད་ནས་རང་གཞན་གཉིས་བདེ་དང་།ཚོང་མགྲོན་ཡིད་ཚིམ་པས་ཁྱེད་སར་རང་འཇགས་ཕྱིར་ལོག་ཡོང་བ་དང་ཁྱེད་ཀྱི་ཚོང་ལས་དེ་ལས་ཕུན་སུམ་ཇེ་ཚོགས་སུ་འགྲོ་བ་རེད།དེས་ན།ཞབས་ཞུ་བཟང་པོ་བྱེད་པ་ལ།ཚོང་མགྲོན་གྱི་ཡིད་ཚིམ་པའི་ཞབས་ཞུ་དང་།བག་ཕེབས་སྤྲོ་བོ་ཡོང་བའི་ཞབས་ཞུ་བྱ་དགོས།ཁྱེད་ཀྱི་མགྲོན་པོ་དགའ་དགའ་སྤྲོ་སྤྲོའི་ངང་དུ་ལོག་འགྲོ་ཐུབ་པ་བཟོ་ཐུབ་ན།དགའ་དགའ་སྤྲོ་སྤྲོའི་ངང་ནས་ཏན་ཏན་ཕྱིར་ཕེབས་ཡོང་གི་རེད།མ་ཟད་མི་གཞན་དག་ལ་ཁྱེད་ཚོའི་ཞབས་ཞུ་བཟང་རབས་དང་ལེགས་རབས་བཤད་སྲིད།